Author: MH
Last saved by: --
Company: MH SR

V y h o d n o t e n i e   p r i p o m i e n k o v é h o    k o n a n i a   

Návrh Dohody medzi vládou Slovenskej republiky a vládou Spojených štátov mexických o obchode a ekonomickej spolupráci  bol rozoslaný všetkým ústredným orgánom štátnej správy SR. 
Bez pripomienok sa k návrhu  vyjadrili: Ministerstvo  práce,  sociálnych vecí  a  rodiny SR, Ministerstvo dopravy pôšt a telekomunikácií SR, Ministerstvo životného prostredia SR,  Ministerstvo  zdravotníctva SR a  Ministerstvo výstavby a regionálneho rozvoja SR.
Pripomienky rezortov a ich vyhodnotenie obsahuje príloha k tejto časti pripomienkového konania. 

                                                                                                                                                                                                                          Príloha :

Vyhodnotenie medzirezortného pripomienkového konania k
“Dohode medzi vládou Slovenskej republiky a vládou Spojených štátov mexických o obchode a ekonomickej spolupráci” 

Rezort | Pripomienka | Stanovisko gestora
Ministerstvo spravodlivosti SR | Čl. 2 - namiesto výrazu “bez spôsobenia ujmy” uviesť výraz  “...bez ujmy na medzinárodných záväzkoch prijatých  oboma štátmi” | akceptované
| Čl. 5 - namiesto výrazu “že by umožnili” uviesť výraz  “aby umožnili” | zostáva v pôvodnom znení
| Čl. 6 ods.1 - pôvodne znenie “Strany zaručia” nahradiť výrazom  “Zmluvné strany zaručia”" | neakceptované, keďže ide o totožný preklad mexického návrhu textu
| Obdobne žiadané zmeny v čl. 8 ods. 4, čl. 12 ods. 2, čl. 13 ods.1 | neakceptované, keďže ide o totožný preklad mexického návrhu textu
| Čl. 10 písm. d) - namiesto výrazu “spracovanie štúdií” uviesť termín “spracovania štúdií” | akceptované
| Čl. 12 ods. 2 - namiesto výrazu “vstúpia do platnosti” uviesť termín  “nadobudnú platnosť” a výrazu “odstavec” výraz “odsek” | akceptované
| Čl. 13 ods. 1 - namiesto výrazu “táto dohoda vstúpi do platnosti” uviesť “nadobudne platnosť” | akceptované
| Čl. 13 ods. 1 -  pôvodné znenie ... “a oznamujúcej druhej strane plnenie svojich, pre tento prípad nevyhnutných interných právnych procedúr”  iný výraz “..oznamujúcej druhej zmluvnej strane splnenie nevyhnutných vnútroštátnych právnych podmienok” | neakceptované, zapracované znenie MZV SR
| Čl. 13 ods. 2 -  pôvodný text – “Dňom vstupu do platnosti” nahradiť výrazom “Dňom nadobudnutia platnosti....” | akceptované
| Čl. 14 ods.1 - pôvodný výraz  “táto dohoda zostane v platnosti na dobu neurčitú” nahradiť novým výrazom “Táto dohoda sa uzatvára na dobu neurčitú ...” | neakceptované
Ministerstvo zahraničných vecí SR | Upraviť názov zmluvy na “Dohoda medzi vládou Slovenskej republiky  a vládou Spojených štátov mexických o obchode a ekonomickej spolupráci” | akceptované
| Preambula -  namiesto “uvádzané ako Zmluvné strany”   použiť formuláciu  : (ďalej len “zmluvné strany”) | akceptované ale namiesto “zmluvné strany” použitý výraz “strany”
| Čl. 1 -  namiesto “v súlade s právnymi  predpismi” uvádzať “v súlade s vnútroštátnymi právnymi predpismi”, rovnako čl. 2, čl. 7 ods.2 Čl. 5 písm. b) pred slovo “rastlín” treba doplniť slovo “ochrany” | akceptované akceptované
| Čl. 6 ods.1 - namiesto “odpovedajúcu ochranu” uviesť “zodpovedajúcu ochranu” a Čl. 6 ods. 1 - vynechať pojem  "najrozvinutejšími medzinárodnými pravidlami " | akceptované neakceptované
| Čl. 6 ods. 2 - namiesto “podľa ustanovenia čl.10 bis Parížskej dohody na ochranu priemyselného vlastníctva” uviesť text “podľa ustanovenia čl. 10 bis Parížskeho dohovoru na ochranu priemyselného vlastníctva, uzavretého v Paríži 20. 3. 1883” | akceptované
| Čl.  7 - uviesť namiesto “vytypovať” termín  “určiť” | akceptované
| Čl. 7 bod. 1 výraz “pomocou organizovania veľtrhov a výstav” nahradiť termínom “organizovaním veľtrhov a výstav” Čl. 7 bod. 2 za slovom  “predpismi”  vypustiť  slová “príslušného štátu” | akceptované akceptované
| Čl. 8 ods. 1 - výraz “vytvárajú” nahradiť výrazom “vytvoria” | akceptované
| Čl. 8 ods. 1 - namiesto termínu “ďalej uvádzané komisie” uviesť  “(ďalej len komisia)” | akceptované
| Čl. 8 ods. 3 - namiesto termínu “bude môcť”  navrhovaný výraz “môže” | neakceptované, pôvodný výraz viac zodpovedá španielskej verzii
| Čl. 8 ods. 5 - namiesto výrazu “bude stanovená s predstihom” uviesť “bude stanovený vopred” | akceptované
| Čl. 9 písm. e) namiesto termínu “realizácia tejto dohody” uviesť termín “vykonávanie tejto dohody” | akceptované

Čl. 11 ods. 1 -  preformulovať  a  namiesto  vety
“Prostredníctvom spolupráce a konzultácií budú Zmluvné strany usilovať o dosiahnutie vzájomne uspokojivého riešenia akýchkoľvek rozporov, ktoré by mohli vzniknúť v oblasti obchodu”  uviesť  upravený text  takto : 
“Strany sa budú usilovať o dosiahnutie vzájomne uspokojivého riešenia v prípade akýchkoľvek rozporov, ktoré vzniknú v oblasti obchodu, prostredníctvom spolupráce a konzultácií.”

akceptované

| Čl. 11 ods. 2 - namiesto výrazu “realizácia tejto dohody” uviesť výraz “vykonávanie tejto dohody” Čl. 12 ods. 2 - slovo “kroky” nahradiť slovom “procedúry” – rovnako Čl. 13 ods. 1 | akceptované akceptované

Čl. 12 ods. 1 - namiesto vety “Zmluvné strany môžu dohodnúť akúkoľvek zmenu alebo doplnenie tejto dohody, vrátane jej obsahu,” použiť nové znenie: 
“Strany môžu dohodnúť akúkoľvek zmenu alebo doplnenie tejto dohody. Zmeny a doplnky musia byť vykonané  písomnou formou.”

akceptované

| Čl. 12 ods. 2 - pôvodné znenie: “Strana, ktorá požaduje zmenu, uskutoční to diplomatickou cestou. Dodatky a zmeny vstúpia do platnosti v súlade s postupom uvedeným v čl. 13 ods.1, akonáhle dôjde k vzájomnej výmene písomných oznámení potvrdzujúcich, že boli ukončené nevyhnuté právne procedúry.” Nahradiť novým  znením : “Zmeny a doplnky tejto dohody nadobudnú platnosť v súlade s čl. 13 ods. 1 dohody akonáhle dôjde k vzájomnej výmene písomných oznámení potvrdzujúcich, že boli splnené nevyhnutné právne procedúry.” | akceptované
| Čl. 13 ods. 1 -  Pôvodné znenie – “Táto dohoda vstúpi do platnosti dňom obdržania poslednej notifikácie zaslanej diplomatickou cestou a oznamujúcej druhej strane plnenie svojich, pre tento prípad nevyhnutných interných právnych procedúr.” Nahradiť  novým  textom : “Táto dohoda podlieha schváleniu v súlade s vnútroštátnymi právnymi predpismi oboch strán a nadobudne platnosť dňom výmeny nót ,ktoré potvrdzujú , že  právne procedúry  boli splnené.” | akceptované

Čl. 14 pôvodné znenie: “Táto dohoda zostane v platnosti po dobu neurčitú, pokiaľ jedna zo  Zmluvných strán neoznámi diplomatickou cestou druhej Zmluvnej strane, že ju vypovedá. V takomto prípade platnosť tejto dohody končí po uplynutí šiestich mesiacoch od dátumu notifikácie výpovede druhej Zmluvnej strane. V prípade ukončenia platnosti tejto dohody budú jej ustanovenia naďalej účinné pre záväzky a projekty podpísané a dohodnuté v jej rámci, a to až do ich celkového splnenia.”
Nahradiť  textom : 1.  “Táto dohoda zostane v platnosti na dobu neurčitú , ak ju niektorá zo strán písomne nevypovie.  Platnosť dohody skončí šesť  mesiacov odo dňa doručenia oznámenia o výpovedi druhej strane.
2." V prípade ukončenia platnosti tejto dohody jej ustanovenia sa budú aplikovať v podpísaných záväzkoch a v dohodnutých projektoch až do ich úplného splnenia.

akceptované

akceptované

Ministerstvo pôdohospodárstva SR | Čl. 4 písm. a) -   namiesto skratky “(WTO)” použiť skratku “(GATT)” | akceptované
| odporúča  sa rozšíriť  zmluva o článok  o realizovaní platieb o nasledovný text: “Všetky platby vznikajúce v rámci tejto Dohody sa budú vykonávať vo voľne zameniteľnej mene s tým, že ich subjekty budú mať možnosť v zmluvách dohodnúť aj iné formy úhrady v súlade so zákonnými a vnútroštátnymi právnymi predpismi každej z oboch strán.” | návrh neakceptovaný mexickou stranou, ktorá je členom GATT a WTO
Ministerstvo financií SR | Preambula - namiesto “ďalej uvádzané ako zmluvné strany”, uviesť len “(ďalej len zmluvné strany)” | akceptované, ale na miesto “zmluvné strany” len názov “strany”, ktorý je totožný s mexickým výrazom
| Čl. 1 -   pôvodný výraz “právne predpisy” nahradiť výrazom “vnútroštátne právne predpisy” | akceptované
| Čl. 2 -  pôvodný výraz  “národné právne predpisy” nahradiť  výrazom “vnútroštátne právne predpisy” | akceptované
| Čl. 3 ods. 2 nahradiť skratku “WTO” skratkou “GATT” | akceptované
| Čl. 4 namiesto znenia “Ustanovenia Článku 3” uviesť “Ustanovenia článku 3 ...” | akceptované
| Čl. 4 písm. a) -  namiesto “WTO” použiť skratku “GATT (Všeobecná dohoda o clách a obchode)” | akceptované
| Čl. 4 písm. b) -  návrh skratiek  (GATT) použiť aj v článku 5 | akceptované
| Čl. 6 ods. 1 -  namiesto pôvodného výrazu “odpovedajúcu ochranu” použiť výraz “zodpovedajúcu ochranu...” | akceptované
| Čl. 6 ods. 1 -   odporúčame zvážiť výraz “ s najrozvinutejšími medzinárodnými pravidlami...” | neakceptované, mexická strana trvá na tomto znení
| Čl. 7 -  odporúčame názov “výrobky” nahradiť výrazom “tovary” | akceptované, len použitý výraz “tovar” v jednotnom čísle
| Čl. 7 bod. 2 - odporúčame nahradiť výraz “vnútornými” výrazom “vnútroštátnymi” | akceptované
| Čl. 7 bod. 2 - odporúčame výraz “... od cla, daní a ďalších poplatkov...” nahradiť výrazom “od cla, daní a iných platieb” | akceptované
| Čl. 8 ods. 1 -  namiesto výrazu “ďalej  nazývaná komisia” použiť výraz “( ďalej len “ komisia”)" | akceptované
| Čl.  8 ods. 4 -  namiesto výrazu  “niektorej zo strán” použiť výraz   “... zo zmluvných strán ...” | neakceptované, ide o doslovný preklad
| Čl. 8 ods. 5 -  namiesto “program zasadania” uviesť  “program zasadania komisie” | akceptované
| Čl. 10 písm. b )-  namiesto “výmena informácií medzi oboma štátmi” použiť výraz  “medzi oboma zmluvnými stranami” | neakceptované, prispôsobenie sa textovej požiadavke mexickej strany
| Čl. 10 písm. d) -  namiesto výrazu “spracovanie štúdií” uplatniť termín  “spracovania štúdií” | akceptované
| Čl. 11 ods. 1 -  navrhovaná zmena slovosledu vety s dôrazom na “prostredníctvom spolupráce a konzultácií sa budú zmluvné strany usilovať ...” | neakceptované (dôraz na účastnícke strany nie na formu spolupráce)
| Čl. 12 ods. 2 - namiesto “...uskutoční to diplomatickou cestou” navrhuje sa termín “...navrhne...” a doplnenie textu “diplomatickou cestou” na “písomne diplomatickou cestou ...” | text bol  prepracovaný podľa návrhu MZV SR v súlade s mexickým textom
| Čl. 13 ods. 1 -  namiesto “Táto dohoda vstúpi do platnosti dňom obdržania poslednej notifikácie zaslanej diplomatickou cestou a oznamujúcej druhej strane plnenie svojich, pre tento prípad nevyhnutných interných právnych procedúr” uviesť text  “Táto dohoda nadobudne platnosť dňom obdržania poslednej písomnej notifikácie zaslanej diplomatickou cestou, ktorou sa oznámi druhej zmluvnej strane, že boli splnené podmienky stanovené vnútroštátnymi právnymi predpismi pre nadobudnutie platnosti tejto dohody.” | akceptovaná štylizácia MZV SR
| Čl. 14  ods. 1 -  odporúčaný text “...jedna zo zmluvných strán písomne neoznámi ... od dátumu písomnej notifikácie výpovede...dohodnuté v jej rámci počas doby platnosti tejto dohody." | neakceptované
| Čl. 14 - odporúčané vypracovať text zmluvy aj v anglickom jazyku, v prípade rozdielnosti výkladu dohody | mexická strana súhlasí len s podpisom zmluvy v jazyku španielskom a slovenskom, pričom obe znenia majú rovnakú platnosť pripomienka neakceptovaná
Ministerstvo školstva SR | Čl. 6 ods. 2 - zmeniť formuláciu “...a programom pre zostavovanie údajov” na formuláciu “....programom pre spracovanie údajov...” | akceptované
| Čl. 6 rozšíriť text o “... výsledky spoločných výskumných a vývojových prác ...”, vzhľadom na členstvo Mexika vo Svetovej organizácii duševného vlastníctva (WIPO) | neakceptované, mexická strana nesúhlasila s navrhovaným rozšírením textu článku
Ministerstvo životného prostredia SR | Čl. 7 písm. c) preformulovať text nasledovne : “predmetov určených ku skúškam  a vedeckému výskumu v súlade s programami  stanovenými v rámci tejto dohody” - na  text: “predmetov určených na testovanie ako aj výskumné a vývojové práce v súlade so spoločnými projektami v rámci tejto dohody.” | akceptované
Ministerstvo výstavby a regionálneho rozvoja SR | bez pripomienok |
Ministerstvo práce , sociálnych vecí a rodiny SR | bez pripomienok |
Ministerstvo dopravy, pôšt a telekomunikácií SR | bez pripomienok |
Ministerstvo zdravotníctva SR | bez pripomienok |